**แผนการจัดการเรียนรู้ วิชา จริยศึกษา**

**ชั้นมัธยมศึกษาปีที่ 5 ปีการศึกษา** 2556

**สาระที่ 3** ผู้รู้จักรัก

**มาตรฐานที่ 3.4** กตัญญูรู้คุณและนบนอบ

**หน่วยที่ 1** ความกตัญญูกตเวทีรู้คุณ **จำนวน 3** **คาบ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1.จุดประสงค์ การเรียนรู้**

1.นักเรียนรู้ เข้าใจ และอธิบายความหมายของความกตัญญูกตเวที

2.นักเรียนสามารถปฏิบัติตนเป็นผู้ที่มีความกตัญญูกตเวทีรู้คุณต่อสถาบันโรงเรียน

**2.สาระการเรียนรู้**

ความกตัญญูกตเวทีรู้คุณต่อสถาบัน โรงเรียน

**3.กิจกรรมการเรียนรู้**

**คาบที่ 1**

1.ครูเล่านิทานให้นักเรียนฟังเรื่องนกแขกเต้า

2.ครูถามนักเรียน และให้นักเรียนช่วยกันตอบ

-นักเรียนได้ประโยชน์อะไรจากนิทานเรื่องนี้

-ถ้านักเรียนเป็นนกแขกเต้า นักเรียนจะทำเหมือนนกแขกเต้าหรือไม่ เพราะอะไร

3.ครูและนักเรียนร่วมกันสรุปความหมายของคำว่า ความกตัญญูกตเวที และให้นักเรียนบันทึกลงใน

สมุดจริยะ

**คาบที่ 2**

1.ครูสุ่มนักเรียนตอบคำถามในหัวข้อดังนี้

-เพราะอะไรนักเรียนจึงมาเรียนที่โรงเรียนนี้

-นักเรียนรู้สึกประทับใจอะไรบ้างกับโรงเรียนที่นักเรียนอยู่

-นักเรียนรู้สึกไม่ประทับใจอะไรบ้างกับโรงเรียนที่นักเรียนอยู่

-นักเรียนจะปฏิบัติตนอย่างไร เพื่อให้เป็นผู้ที่มีความกตัญญูกตเวทีรู้คุณต่อสถาบันโรงเรียน

**คาบที่ 3**

1.ครูเปิดประเด็นเพื่อให้นักเรียนช่วยกันคิดวิเคราะห์ และเปิดอภิปรายในหัวข้อ **“นักเรียนจะปฏิบัติตนอย่างไร เพื่อใหเป็นผู้มีความกตัญญูกตเวทีรู้คุณต่อสถาบันโรงเรียน”**

2.ครูและนักเรียนร่วมกันสรุปวิธีการปฏิบัติตนเป็นผู้ที่มีความกตัญญูกตเวทีรู้คุณต่อสถาบันโรงเรียน

**4.สื่อ/แหล่งเรียนรู้**

4.1 สื่อการเรียนรู้

-ใบควารู้เรื่อง นิทานเรื่องนกแขกเต้า

4.2 แหล่งการเรียนรู้

-

**5.การวัดและประเมินผล**

|  |  |  |  |
| --- | --- | --- | --- |
| **จุดประสงค์ของการเรียนรู้** | **วิธีการวัด** | **เกณท์การประเมิน** | **เครื่องมือที่ใช้วัด** |
| 1.นักเรียนรู้ เข้าใจ และอธิบายความหมายของความกตัญญูกตเวที | -การตอบคำถาม  -การทำแบบบันทึก | นักเรียนบอก/ระบุ/เขียนได้ถูกต้องอย่างน้อยร้อยละ 80 ของจำนวนนักเรียนทั้งหมด | คำถาม/แบบบันทึก |
| 2.นักเรียนสามารถปฏิบัติตนเป็นผู้ที่มีความกตัญญูกตเวทีรู้คุณต่อสถาบันโรงเรียน | สังเกตพฤติกรรม | นักเรียนประพฤติปฏิบัติอย่างน้อยร้อยละ 80 ของจำนวนนักเรียนทั้งหมด | แบบสังเกตพฤติกรรม |



**เรื่อง**มีอยู่ว่าที่นาข้าวของชาวนา มีนกแขกเต้าฝูงหนึ่งไปจิกกินข้าวในนาเป็นประจำ ชาวนาก็ไม่หวงเพราะถึงนกจะกินอย่างไรก็ไม่หมด แต่สังเกตเห็นว่าเจ้านกจ่าฝูงมันจะคาบรวงข้าว ๓ รวงกลับไปทุกวัน ชาวนารู้สึกโกรธ เพราะให้กิน

ฟรีทีนึงแล้วยังจะหิ้วปิ่นโตกลับบ้านอีก

วันหนึ่งชาวนาจึงดักจับนกแขกเต้าจ่าฝูงตัวนั้นได้ และพูดตำหนิว่า **“เราให้เจ้ากับพวกมาจิกกินข้าวในนาเราได้ ทำไมเจ้าจึงไม่รู้จักพอ ละโมภ ยังคาบรวงข้าวไปอีกวันละ ๓ รวง ข้าฯว่าเจ้านี่ใช้ไม่ได้”**

นกแขกเต้าตอบว่า

ท่านเจ้าขา..ข้าฯขอบคุณและสำนึกในบุญคุณของท่านเสมอ แต่ข้าฯก็มีเหตุผลในการกระทำ ข้าฯเอาข้าวไป ๓ รวงทุกวันก็เพราะ รวงที่ ๑ ข้าฯเอาไป**ใช้หนี้** รวงที่ ๒ ข้าเอาไป**ทำทุน** รวงที่ ๓ ข้าฯเอาไป**ฝังดิน แล้ว**

**อธิบายขยายความต่อ**

รวงที่ ๑ ข้าฯเอาไปให้บิดามารดาข้าฯที่แก่แล้วบินมาหากินไกลๆไม่ไหว เป็นการตอบแทนบุญคุณพ่อแม่ของข้าฯที่เคยหาอาหารให้ข้าฯกิน

รวงที่ ๒ ข้าฯเอาไปให้ลูกเล็กๆของข้าฯที่ยังไม่สามารถบินมาหากินเองได้ แล้วข้าฯหวังว่าเมื่อข้าฯแก่ตัวลง ลูกๆของข้าฯจะหาอาหารมาให้ข้าฯกิน

และรวงที่ ๓ ข้าฯเอาไปให้บรรดานกพิการและแก่ชราที่ไม่สามารถช่วยตัวเองได้ ซึ่งพวกนี้แม้ข้าฯจะเอาไปให้เขา เขาก็ไม่สามารถตอบแทนบุญคุณข้าฯได้ เหมือนกับข้าฯเอาไปฝังดินมันไม่มีประโยชน์สำหรับข้าฯ แต่มันเป็นประโยชน์สำหรับผู้อื่น

ชาวนาได้ฟังแล้วกล่าวขอโทษนกแขกเต้าที่เข้าใจผิด และเอ่ยอนุญาตให้นกแขกเต้าพาพวกมากินข้าวในนาได้ตามสบาย



**แบบสังเกตพฤติกรรม (ผู้ปกครอง)**

**เรื่องความกตัญญูกตเวทีรู้คุณต่อสถาบันโรงเรียน**

**ชื่อ.................................................................................................. ชั้น...........................**

**คำสั่ง ให้เขียนเครื่องหมายถูกลงในช่องว่าง ที่ตรงกับพฤติกรรมของบุตรหลานของท่าน**

3 แสดงพฤติกรรมนั้นทุก ๆ วัน

2 แสดงพฤติกรรมบ่อยครั้งแต่ไม่ทำทุกวัน

1 แสดงพฤติกรรมนั้นนานๆ ครั้ง

0 ไม่เคยแสดงพฤติกรรมนั้นเลย

|  |  |  |  |  |
| --- | --- | --- | --- | --- |
| **พฤติกรรมที่ประเมิน** | **ระดับของพฤติกรรม** | | | |
| 1.ช่วยเหลืองานบ้านที่ได้รับมอบหมาย | **0** | **1** | **2** | **3** |
| 2.ช่วยเหลืองานที่เป็นอาชีพของท่าน |  |  |  |  |
| 3.ทำความเคารพก่อนไปโรงเรียนและกลับจากโรงเรียน |  |  |  |  |
| 4.แสดงการกระทำที่ทำให้ท่านภูมิใจ |  |  |  |  |
| 5.ช่วยดูแลรักษาทรัพย์สินภายในบ้านให้อยู๋ในสภาพเรียบร้อย |  |  |  |  |
| 6.เชื่อฟังสิ่งทีท่านตักเตือนหรือห้ามปราม |  |  |  |  |
| 7.ไม่ทำตัวให้พ่อแม่รู้สึกเป็นห่วง |  |  |  |  |
| 8.ดูแล เป็นห่วงเวลาที่ท่านหรือญาติผู้ใหญ่เจ็บป่วย |  |  |  |  |
| 9.พูดจาไพเราะ สุภาพ อ่อนน้อมถ่อมตน |  |  |  |  |
| 10.แบ่งเบาภาระการเลี้ยงดู เช่น ใช้จ่ายอย่างประหยัด ฯลฯ |  |  |  |  |
| 11.ช่วยเหลืองานโรงเรียนตามความสามารถ |  |  |  |  |